Public procurement notice: Contract Notice
Published: 2024-10-09
Region: EL304
Contract type: Services
Procedure: Open procedure
CPV classification: 48000000 | 72000000 | 72254000: Software testing | 72262000: Software development services | 72266000: Software consultancy services
Estimated value: 508200 EUR
Submission deadline: 2024-10-21
Award criteria: quality, price
EU fund: eu-funds

Technical requirements: Αντικείμενο του έργου αποτελεί η αντικατάσταση των υφιστάμενων συστημάτων Λογιστικής και Οικονομικής Διαχείρισης, καθώς και αυτού για την Διαχείριση του Προσωπικού, τα οποία χρησιμοποιούνται σήμερα από το Ταμείο Παρακαταθηκών και Δανείων, με ένα ενιαίο και ολοκληρωμένο πληροφοριακό σύστημα το οποίο θα καλύπτει τις ανάγκες του Κυρίου του Έργου για την πλήρη παρακολούθηση των οικονομικών και διοικητικών υποθέσεων που χειρίζεται καθώς και του προσωπικού του.  
Σκοπός του παρόντος έργου είναι η προμήθεια και θέση σε λειτουργία Ολοκληρωμένων Πληροφοριακών Συστημάτων για τη Διαχείριση των Οικονομικών και Λογιστικών Υποθέσεων και του Ανθρωπίνου Δυναμικού του Ταμείου Παρακαταθηκών και Δανείων, προκειμένου για
•	Την εναρμόνιση (επικαιροποίηση) και τη μετάπτωση του εφαρμοζόμενου Λογιστικού Πλαισίου με το αντίστοιχο του Π.Δ. 54/2018 «Ορισμός του περιεχομένου και του χρόνου έναρξης του Λογιστικού Πλαισίου της Γενικής Κυβέρνησης» (με ισχύ από 1/1/2025) καθώς και τις εξαιρέσεις που δύναται να απολαμβάνει το Τ.Π. & Δ.  
•	Τη συμφωνία των λογαριασμών, μέσω της αυτοματοποίησης της καταχώρησης των πληροφοριών.
•	Τη δημιουργία χρηματοοικονομικής πληροφόρησης.
•	Την επεξεργασία των οικονομικών στοιχείων μέσω παραγόμενων Reports.
•	Τον εκσυγχρονισμό και τη βελτιστοποίηση της διαχείρισης ανθρώπινου δυναμικού.
(παρ. 1.3 και ΠΑΡΑΡΤΗΜΑ Ι).
Ο Ανάδοχος θα πρέπει να εγκαταστήσει το Σύστημα στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας. Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις του Φορέα Λειτουργίας αλλά και σε όποια άλλα σημεία προκύψουν από τις απαιτήσεις του Έργου εντός του ν. Αττικής). Ο Ανάδοχος στα σημεία εγκατάστασης του λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος, σύμφωνα με την παρ. 7.6 του ΠΑΡΑΡΤΗΜΑΤΟΣ Ι της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού   ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται σωρευτικά από τα μέλη της ένωσης.   
(παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Συγκεκριμένα, οι υποψήφιοι οικονομικοί φορείς απαιτείται:
 (α) Κατά τη διάρκεια των πέντε (5) τελευταίων ετών, από την ημερομηνία διενέργειας του διαγωνισμού, να έχουν επιτυχώς υλοποιήσει και ολοκληρώσει συμβάσεις  σε τουλάχιστον πέντε (5) οργανισμούς, εκ των οποίων τουλάχιστον ένας (1) να είναι χρηματοπιστωτικός οργανισμός, με αντικείμενο μεμονωμένα ή και συνδυαστικά: 
•	την προμήθεια, την εγκατάσταση και την λειτουργία του προσφερόμενου πληροφοριακού συστήματος οικονομικής διαχείρισης 
•	την προμήθεια, την εγκατάσταση και την λειτουργία του προσφερόμενου συστήματος διαχείρισης προσωπικού, εκ των οποίων σε τουλάχιστον 1 οργανισμό, το πλήθος του ενεργού προσωπικού να ανέρχεται σε τουλάχιστον 50 άτομα 
•	την παροχή υπηρεσιών μετάπτωσης δεδομένων από προηγούμενο σύστημα 
Από τις παραπάνω συμβάσεις τουλάχιστον η μία (1) να έχει αξία ίση ή ανώτερη από 90.000 (μη περιλαμβανομένου ΦΠΑ) και να περιλαμβάνει αρχική εγκατάσταση των προσφερόμενων συστημάτων οικονομικής διαχείρισης και διαχείρισης προσωπικού (συμπεριλαμβανομένων υπηρεσιών μετάπτωσης αναλυτικών ιστορικών στοιχείων). 
(παρ. 2.2.6.1 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου  σύμφωνα με την παρ. 2.2.6.2 της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να: 
2.2.5.1 έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις (2021-2022-2023)ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις, κατ’ ελάχιστον ίσο με το 100% της εκτιμώμενης αξίας της υπό ανάθεση σύμβασης, για την οποία υποβάλλει προσφορά, μη συμπεριλαμβανομένου ΦΠΑ και των δικαιωμάτων προαίρεσης.
2.2.5.2 αποδεικνύουν θετικά αποτελέσματα μετά φόρων (ΕΑΤ) για κάθε οικονομική χρήση των τελευταίων τριών (3) ετών (2021-2022-2023). 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν τουλάχιστον:
•	Οργανωμένο Σύστημα Διαχείρισης Ποιότητας (ISO 9001:2015) ή ισοδύναμο ή μεταγενέστερης έκδοσής του στα πεδία εφαρμογής του σχεδιασμού, ανάπτυξης και εγκατάστασης εφαρμογών λογισμικού, συντήρησης και υποστήριξης συστημάτων πληροφορικής.
•	Οργανωμένο Σύστημα Διαχείρισης της Ασφάλειας των Πληροφοριών (ISO 27001:2013) ή ισοδύναμο ή μεταγενέστερης έκδοσής του στα πεδία εφαρμογής του σχεδιασμού, ανάπτυξης και εγκατάστασης εφαρμογών λογισμικού, συντήρησης και υποστήριξης συστημάτων πληροφορικής.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη – μέλη, σύμφωνα με τον Κανονισμό 765/2008. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
(παρ. 2.2.7 της Διακήρυξης)